Дългите безполезни уши на властта | Портал за българи в Лондон, Великобритания и чужбина
Home Новини Дългите безполезни уши на властта
В открито заседание Рашков немà възможност да говори конкретно, но дори чрез езоповския език на полуфактите успя да алармира, че ситуацията със СРС продължава да е тревожна. Гражданите практически не са защитени от незаконно подслушване. Пак като потърпевши (без имена) бяха посочени политици, журналисти, магистрати. Но епидемията „слушат ме“ може да засегне всеки.
Може би поради шумния скандал с екс вътрешния министър Цветанов (удобно отсъстващ от залата) и „кетчърите“ от 2013 (за който той и неговите хора от тогавашната спецдирекция „Оперативно-техническа информация“ чуха окончателно „невинни“) точно нерегламентираното слухтене се оказва винаги в светлината на прожекторите. Но според Закона за специалните разузнавателни средства (ЗСРС) наравно са видеозаписа, фотографирането, белязаните предмети, а оперативни способи са още наблюдение, проследяване, негласно проникване, проверка на кореспонденция и компютърни данни, агенти под прикритие. Те също дават достатъчно възможности на службите да надничат в живота на всеки българин, за който съществува „обосновано предположение“, че е може би замесен в нещо си.